lv en de lv lv lv lt lv lv lv lv lv de lv lv tr lv lv hbs_lat lv lv lv lv en lv lv lv lv nl lv lv lv uz hbs_lat fi ceb lv lv lv lv hbs_lat lv lv lv lv lv lv lv lv lv en lv lv lt lv lv lv lv la lv lv lv lv lv lv lv nl lv lv lv sl lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv nl lv lv ca lv en fr lv lv oc lv en fa lv en fa lv lv oc lv lv fr lv lv de lv en de lv en de lv lv oc lv lv oc lv lv fr lv lv ca lv lv de lt lv ca lv lv ca lv lv fr lv en lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv en lv lv fr lv lv de lv de vo lv fr en en pl en en en en en en en en sv fr de de fr fr fr sv en fr en ja fr de fr es nb fr de en en sv de de fr en fr it fr en en fr en fr lv lv sl mn lv es nl lv lv lv lv lv lv lv lv lv lv lv lv en lv lv lv lv en lv lv lv en en en en en en en en en en
Pašvaldību vēlēšanas 2021 – Alojas administrācija
Alojas pilsētas un pagasta pārvalde
Vēlēšanu dienā, 5. jūnijā, iecirkņi būs atvērti no plkst. 7.00 līdz 20.00.
Trīs dienas pirms vēlēšanām varēs nobalsot iepriekšējās balsošanas laikā:
– pirmdien, 31. maijā, no plkst. 16.00 – 20.00
– ceturtdien, 3. jūnijā, no plkst. 9.00 – 16.00
– piektdien, 4. jūnijā, no plkst. 13.00 – 20.00
Vēlēšanas norisināsies sešās valstspilsētās un 35 novados. Savukārt Rīgas pašvaldībā vēlēšanas šogad nenotiks, jo dome tika ievēlēta ārkārtas vēlēšanās pērn, un tā turpinās strādāt līdz 2025. gada vēlēšanām.
Balsošanas dokuments ir derīga pase vai personas apliecība.
Pašvaldību vēlēšanās vēlētāji varēs balsot jebkurā vēlēšanu iecirknī savā vēlēšanu apgabalā.
Par priekšvēlēšanu aģitācijas materiālu izvietošanu uz informācijas stendiem
Priekšvēlēšanu aģitācijas periods ilgst līdz vēlēšanu dienai – 5. jūnijam. Atgādinām, ka šajā periodā politiskajām partijām, kuras vēlas izvietot aģitācijas materiālus uz Alojas novada pašvaldības informācijas stendiem, ir jāievēro sekojoša kārtība:
Politiskajai partijai jāiesniedz iesniegums Alojas novada domei ar lūgumu atļaut izvietot drukāto aģitācijas materiālu Alojas novada teritorijā.
Iesniegumā norādot: stendu, kur plānots izlikt drukāto materiālu; drukātā materiāla veidu un formātu.
Pēc atļaujas saņemšanas jāveic maksājums, atbilstoši materiāla formātam u.c. Izcenojums redzams Saistošajos noteikumos “Par alojas novada pašvaldības nodevām”.
Pēc maksājuma veikšanas, Alojas novada dome uz plakāta uzliek zīmogu – “Apmaksāts Alojas novada domē”. TIKAI pēc šī zīmoga saņemšanas, atļauts izlikt drukātos plakātus uz domes informatīvajiem stendiem.
Vēršam uzmanību, ka uzraudzību šo noteikumu ievērošanā veic Alojas novada pašvaldības policija, kas ir tiesīga noņemt tos reklāmas materiālus, kas neatbilst augstāk minētajām prasībām.
Pašvaldību vēlēšanās, 5.jūnijā, vēlētāji varēs balsot jebkurā sava vēlēšanu apgabala iecirknī
Pēc mēneša, 5. jūnijā, gaidāmajās pašvaldību vēlēšanās vēlētāji varēs balsot jebkurā sava vēlēšanu apgabala iecirknī, kā balsošanas dokumentu izmantojot gan pasi, gan personas apliecību. Vēlētāju uzskaitei vēlēšanu iecirkņos pirmo reizi tiks lietots elektronisks tiešsaistes vēlētāju reģistrs.
Iecirknī vēlēšanu komisijas darbinieks ar viedierīci noskenēs vēlētāja pases  vai personas apliecības svītrkodu vai QR kodu, un pārliecināsies, ka vēlētājs ir iekļauts attiecīgās pašvaldības vēlētāju sarakstā un vēlētāju reģistrā jau nav atzīmes par viņa piedalīšanos vēlēšanās. Sistēmā balsotājs tiks atzīmēts elektroniskajā vēlētāju sarakstā, savukārt iecirkņa komisijas darbinieks ziņas par vēlētāju ierakstīs papīra balsotāju sarakstā, kur vēlētājam būs jāparakstās par vēlēšanu aploksnes un vēlēšanu zīmju saņemšanu.
Ja kādu tehnisku iemeslu dēļ nebūs iespējams izmantot tiešsaistes vēlētāju reģistru, vēlētāji varēs nobalsot reģistrācijas aploksnē. Vēlētāju ierakstīs atsevišķā balsotāju sarakstā, kurā vēlētājs parakstīsies par balsošanas materiālu saņemšanu. Vēlētājam kopā ar vēlēšanu aploksni un zīmēm tiks izsniegta vēl viena aploksne – reģistrācijas aploksne, uz kuras būs vēlētāja vārds, uzvārds un personas kods. Pēc tam, kad izvēle izdarīta, vēlētājam anonīmā vēlēšanu aploksne ar balsojumu būs jāievieto reģistrācijas aploksnē. Reģistrācijas aploksne būs jānodod iecirkņa darbiniekam pie vēlēšanu kastes, kurš to apzīmogos ar iecirkņa zīmogu un iemetīs vēlēšanu kastē.
Tiešsaistes vēlētāju reģistra darbībai atjaunojoties, vēlēšanu komisija pārbaudīs, vai vēlētāja balsojums nav reģistrēts citā iecirknī. Ja vēlējs nebūs nobalsojis citā iecirknī, balsotāju sarakstā atzīmēs, ka balsojums ir derīgs, un to pieskaitīs. Ja vēlētājs pa šo laiku būs nobalsojis citā iecirknī, balsojums tiks dzēsts un netiks līdzskaitīts.
Pašvaldību vēlēšanās katras pašvaldības administratīvā teritorija veido atsevišķu vēlēšanu apgabalu. 2021. gada 5. jūnija pašvaldību vēlēšanas notiks 41 vēlēšanu apgabalā – jaunajās administratīvajās teritorijās – sešās valstspilsētās un 35 novados. Piemēram, jaunveidojamais Dienvidkurzemes novads ir viens vēlēšanu apgabals, un šī novada vēlētāji var balsot jebkurā sev tuvākajā iecirknī vēlēšanu apgabala robežās.
Sava vēlēšanu apgabala iecirkņus ikviens vēlētājs var noskaidrot Centrālās vēlēšanu komisijas mājaslapā www.cvk.lv sadaļā “Vēlēšanu iecirkņi”. Savukārt savu vēlēšanu apgabalu iespējams noskaidrot Pilsonības un migrācijas lietu pārvaldes (PMLP) e-pakalpojumā “Vēlēšanu apgabala noskaidrošana”. Uzziņas par vēlēšanu iecirkņiem un vēlēšanu apgabalu, kurā vēlētājs reģistrēts vēlēšanām, var saņemt arī, zvanot Centrālās vēlēšanu komisijas uzziņu tālrunim 67049999. Tālrunis strādā katru dienu no pulksten 9.00 līdz 20.00.
Vēlēšanu iecirkņu darba laiks pašvaldību vēlēšanu dienā, 5.jūnijā,  būs no pulksten 7.00 līdz 20.00. Vēlētāji varēs izmantot arī iespēju nobalsot iepriekš:
Vēlētāji, kuriem veselības stāvokļa dēļ nebūs iespējas nokļūt vēlēšanu iecirknī, var pieteikties balsošanai savā atrašanās vietā. Pieteikt balsošanu atrašanās vietā vēlēšanu nedēļā no 31. maija varēs vēlēšanu iecirkņos. Savukārt, ja ir iespēja iesniegumu parakstīt ar drošu elektronisko parakstu vai nosūtīt pa pastu, tad to var iesniegt arī pašvaldības vēlēšanu komisijai.
Tiesības piedalīties pašvaldību vēlēšanās ir Latvijas un  Eiropas Savienības dalībvalstu pilsoņiem no 18 gadu vecuma, kuri bija reģistrēti dzīvesvietā attiecīgās pašvaldības administratīvajā teritorijā vismaz 90 dienas pirms vēlēšanu dienas  (šā gada 7. martā) vai kuriem attiecīgajā pašvaldībā pieder nekustamais īpašums. Vēlētājiem, kuri vēlas vēlēt pašvaldībā, kur viņiem pieder nekustamais īpašums, līdz 27. maijam ir jāpiereģistrējas balsošanai attiecīgajā vēlēšanu apgabalā. Pieteikt vēlēšanu apgabala maiņu iespējams PMLP e-pakalpojumā “Vēlēšanu apgabala noskaidrošana un maiņa” vai jebkurā pašvaldības dzīvesvietas deklarēšanas iestādē.
Rīgas pašvaldībā vēlēšanas šogad nenotiks, jo dome tika ievēlēta ārkārtas vēlēšanās pērn, un tā turpinās strādāt līdz 2025. gada vēlēšanām. Video par tiešsaistes vēlētāju reģistru: https://www.youtube.com/watch?v=ogF-2EK7yI4
Līdz 27. maijam vēlētāji var mainīt vēlēšanu apgabalu uz pašvaldību, kurā pieder īpašums
Līdz 27. maijam vēlētāji, kuri šā gada 5. jūnija pašvaldību vēlēšanās vēlas balsot vēlēšanu apgabalā, kurā viņiem pieder nekustamais īpašums, var mainīt vēlēšanu apgabalu un reģistrēties balsošanai šajā vēlēšanu apgabalā. Mainīt vēlēšanu apgabalu iespējams tiešsaistē Pilsonības un migrācijas lietu pārvaldes e-pakalpojumā “Vēlēšanu apgabala noskaidrošana un maiņa” vai klātienē jebkurā pašvaldības dzīvesvietas deklarēšanas iestādē, iesniedzot iesniegumu.
Šajās pašvaldību vēlēšanās vēlētājiem pirmo reizi būs iespēja balsot jebkurā sava vēlēšanu apgabala iecirknī, kā balsošanas dokumentu uzrādot vai nu pasi vai personas apliecību. Līdz ar to atšķirībā no iepriekšējām vēlēšanām katram vēlētājam pa pastu uz deklarētās dzīvesvietas adresi vairs netiks sūtīta vēstule ar informāciju, kurā vēlēšanu iecirknī jābalso. Informāciju par vēlēšanām no Pilsonības un migrācijas lietu pārvaldes saņems tie vēlētāji, kuriem ir aktivizēts oficiālās elektroniskās adreses konts.
Sava vēlēšanu apgabala iecirkņus ikviens vēlētājs var noskaidrot Centrālās vēlēšanu komisijas mājaslapā www.cvk.lv sadaļā “Vēlēšanu iecirkņi”. Savukārt savu vēlēšanu apgabalu iespējams noskaidrot Pilsonības un migrācijas lietu pārvaldes e-pakalpojumā “Vēlēšanu apgabala noskaidrošana” vai pa Centrālās vēlēšanu komisijas uzziņu tālruni 67049999.
Pašvaldību vēlēšanās katras pašvaldības administratīvā teritorija veido atsevišķu vēlēšanu apgabalu. 2021. gada 5. jūnija pašvaldību vēlēšanas notiks 41 vēlēšanu apgabalā – jaunajās administratīvajās teritorijās – sešās valstspilsētās un 35 novados. Piemēram, jaunveidojamais Dienvidkurzemes novads ir viens vēlēšanu apgabals, un šī novada vēlētāji var balsot jebkurā sev tuvākajā iecirknī vēlēšanu apgabala robežās.
Tiesības piedalīties pašvaldību vēlēšanās ir Latvijas un  Eiropas Savienības dalībvalstu pilsoņiem no 18 gadu vecuma, kuri bija reģistrēti dzīvesvietā attiecīgās pašvaldības administratīvajā teritorijā (izņemot Rīgu) vismaz 90 dienas pirms vēlēšanu dienas  (šā gada 7. martā) vai kuriem attiecīgajā pašvaldībā pieder nekustamais īpašums.
Vēlēšanu iecirkņu darba laiks pašvaldību vēlēšanu dienā, 5.jūnijā, būs no pulksten 7.00 līdz 20.00. Vēlētāji varēs izmantot arī iespēju nobalsot iepriekš:
pirmdien, 31. maijā, no plkst. 16.00 līdz 20.00;
ceturtdien, 3. jūnijā, no plkst. 9.00 līdz  16.00;
piektdien, 4. jūnijā, no plkst. 13.00 līdz 20.00.
Centrālās vēlēšanu komisijas uzziņu tālrunis par 5. jūnija pašvaldību vēlēšanām
Lai informētu vēlētājus par 5. jūnija pašvaldību domes vēlēšanu kārtību, no 26. marta līdz 6. jūnijam darbosies Centrālās vēlēšanu komisijas (CVK) uzziņu tālrunis 67049999.
Tālrunis strādās katru dienu no plkst. 9.00 līdz 20.00, bet 31. maijā no plkst. 9.00 līdz 21.00, 4. un 5. jūnijā – no plkst.7.00 līdz 24.00. Uzziņu tālruņa operatori būs gatavi vēlētājus uzklausīt arī 6. jūnijā no plkst. 9.00 līdz 17.00.
Zvanot uz uzziņu tālruni, vēlētāji varēs noskaidrot savu vēlēšanu apgabalu, vēlēšanu iecirkņu adreses un darba laikus, uzzināt, kā pieteikt vēlēšanu apgabala maiņu, ja citā vēlēšanu apgabalā pieder nekustamais īpašums. Tāpat varēs uzzināt par pieteikšanos balsot pa pastu no ārzemēm, balsošanas kārtību iecirknī, zīmes aizpildīšanu, drošības pasākumiem Covid-19 infekcijas izplatības mazināšanai un iegūt atbildes uz citiem ar vēlēšanu norisi saistītiem jautājumiem.
Vēlēšanu iecirkņi Limbažu novadā
Iecirkņa nosaukums un atrašanās vietas
AINAŽU KULTŪRAS NAMS Valdemāra iela 50, Ainaži, Salacgrīvas nov.
ALOJAS KULTŪRAS NAMS Jūras iela 13, Aloja, Alojas nov.
Iecirknis pieejams cilvēkiem ar kustības traucējumiem, ieeja no Jūras ielas puses
KORĢENES PAMATSKOLA Zītaru iela 3, Korģene, Salacgrīvas pag., Salacgrīvas nov.
LĀDEZERA PAMATSKOLA Skolas iela 1, Lādezers, Limbažu pag., Limbažu nov.
LIEPUPES PAMATSKOLA “Veiksmes”, Liepupe, Liepupes pag., Salacgrīvas nov.
Iecirknis pieejams cilvēkiem ar kustības traucējumiem
LIMBAŽU KULTŪRAS NAMS Rīgas iela 9, Limbaži, Limbažu nov.
Iecirknis pieejams cilvēkiem ar kustības traucējumiem
LIMBAŽU NOVADA PAŠVALDĪBAS ADMINISTRATĪVĀ ĒKA Rīgas iela 16, Limbaži, Limbažu nov.
Iecirknis pieejams cilvēkiem ar kustības traucējumiem
LIMBAŽU PAGASTA PĀRVALDE Jūras iela 58, Limbaži, Limbažu nov.
OZOLU ARODVIDUSSKOLA “Ozolu arodvidusskola”, Ozolmuiža, Brīvzemnieku pag., Alojas nov.
PĀLES KULTŪRAS NAMS “Pāles kultūras nams”, Pāles pag., Limbažu nov.
Iecirknis pieejams cilvēkiem ar kustības traucējumiem
POCIEMA KULTŪRAS NAMS Liepu iela 5, Pociems, Katvaru pag., Limbažu nov.
Iecirknis pieejams cilvēkiem ar kustības traucējumiem
SABIEDRISKAIS CENTRS “Sabiedriskais Centrs”, Puikule, Brīvzemnieku pag., Alojas nov.
Iecirknis pieejams cilvēkiem ar kustības traucējumiem
SALACGRĪVAS KULTŪRAS NAMS Ostas iela 3, Salacgrīva, Salacgrīvas nov.
Iecirknis pieejams cilvēkiem ar kustības traucējumiem
SPORTA UN KULTŪRAS CENTRS “VIDRIŽI” Skolas iela 6, Vidriži, Vidrižu pag., Limbažu nov.
Iecirknis pieejams cilvēkiem ar kustības traucējumiem
STAICELES DIENAS APRŪPES CENTRS Parka iela 2, Staicele, Alojas nov.
Iecirknis pieejams cilvēkiem ar kustības traucējumiem
UMURGAS PAGASTA PĀRVALDE Ulda Sproģa iela 5, Umurga, Umurgas pag., Limbažu nov.
Iecirknis pieejams cilvēkiem ar kustības traucējumiem
VIĻĶENES KULTŪRAS NAMS Dārza iela 1, Viļķene, Viļķenes pag., Limbažu nov.
Iecirknis pieejams cilvēkiem ar kustības traucējumiem
VILZĒNU TAUTAS NAMS “Vilzēnu tautas nams”, Vilzēni, Braslavas pag., Alojas nov.
Limbažu novada kandidātu saraksts
Noslēdzoties kandidātu sarakstu iesniegšanai 2021. gada 5. jūnija pašvaldību vēlēšanām, pašvaldību vēlēšanu komisijās iesniegti 324 kandidātu saraksti, kuros uz iekļūšanu 41 pašvaldības domē kopumā pretendē 5599 kandidāti. Vēlētāji ar iesniegtajiem kandidātu sarakstiem, priekšvēlēšanu programmām un ziņām par kandidātiem var iepazīties Centrālās vēlēšanu komisijas (CVK) tīmekļvietnē – https://pv2021.cvk.lv.
Limbažu novadā iesniegti 8 kandidātu saraksti ar 135 kandidātiem. Ar iesniegtajiem sarakstiem Limbažu novadā var iepazīties šeit – https://pv2021.cvk.lv/pub/limbazu-novads/kandidatu-saraksti
1. Balsot iespējams jebkurā sava vēlēšanu apgabala vēlēšanu iecirknī.
2. Balsošanas dokuments ir derīga pilsoņa pase vai personas apliecība (eID).
3. Vēlēšanu iecirknī jādodas pie reģistrācijas galda un jāuzrāda pase vai personas apliecība.
4. Vēlēšanu iecirkņa komisijas darbinieks noskenēs Jūsu personu apliecinošo dokumentu un elektroniskajā tiešsaistes vēlētāju reģistrā pārliecināsies, ka Jums ir tiesības balsot un atzīmēs, ka esat balsojis.
5. Jūsu vārdu, uzvārdu un personas kodu ierakstīs papīra balsotāju sarakstā, kurā Jums jāparakstās par vēlēšanu materiālu saņemšanu.
6. Saņemot balsošanas materiālus, jāpārliecinās, vai  uz vēlēšanu aploksnes ir attiecīgā iecirkņa zīmogs un vai jums ir izsniegtas visas pašvaldībā pieteikto kandidātu sarakstu zīmes.
7. Balsot dodieties uz vēlēšanu kabīni vai nodalījumu.
8. Lai nobalsotu, no visām zīmēm jāizvēlas viena – ar to kandidātu sarakstu, par kuru vēlaties balsot.
9. Vēlēšanu zīmē var izdarīt šādas atzīmes:
– ar “+” atzīmēt tos kandidātus, kuru ievēlēšanu īpaši atbalstāt,
– izsvītrot to kandidātu vārdus un uzvārdus, kuru ievēlēšanu neatbalstāt.
10. Vēlēšanu zīmi var atstāt arī negrozītu, neizdarot tajā nekādas atzīmes.
11. Vēlēšanu zīme jāievieto aploksnē, aploksne jāizlīmē un jāiemet vēlēšanu kastē.
12. Neizmantotās vēlēšanu zīmes ieteicams izmest vēlēšanu iecirknī vai pie izejas paņemt tā saraksta zīmi, par kuru balsojāt, lai izejot no iecirkņa, jums rokās būtu pilns zīmju komplekts un neviens nevarētu uzzināt, kā esat balsojis.
Ja gadās sabojāt vēlēšanu zīmi
Ja vēlēšanu zīme sabojāta, bet nav ievietota aploksnē un aploksne nav aizlīmēta, vēlētājs drīkst lūgt izsniegt jaunu vēlēšanu zīmju komplektu.
Ja gadās sabojāt vēlēšanu aploksni
Ja vēlēšanu aploksne ir sabojāta, pirms tā ir aizlīmēta, vēlētājam ir tiesības saņemt jaunu vēlēšanu aploksni. Sabojātā vēlēšanu aploksne jāatdod vēlēšanu iecirkņa komisijas loceklim un par jaunas vēlēšanu aploksnes saņemšanu atkārtoti jāparakstās balsotāju sarakstā.
Ja vēlētājs fizisku trūkumu dēļ nespēj parakstīties balsotāju sarakstā vai izdarīt atzīmes vēlēšanu zīmē
Šajā gadījumā vēlētāja klātbūtnē pēc viņa norādījumiem atzīmes vēlēšanu zīmē izdara vai balsotāju sarakstā parakstās vēlētāja ģimenes loceklis vai kāda cita persona, kurai vēlētājs uzticas. Par to balsotāju sarakstā izdara atzīmi. Vēlētāja uzticības persona nedrīkst būt attiecīgā vēlēšanu iecirkņa komisijas loceklis.
Vēlēšanu zīmes pie iecirkņa izejas
Pie izejas no vēlēšanu iecirkņa ir pieejamas visu kandidātu sarakstu vēlēšanu zīmes. Šīs zīmes paredzētas, lai vēlētājs nepieciešamības gadījumā varētu paņemt tā saraksta zīmi, par kuru balsoja, un izveidot pilnu vēlēšanu zīmju komplektu. Šādi tiek aizsargātas vēlētāja tiesības balsot aizklāti, un neviens nevar uzzināt, kā vēlētājs balsojis, ja viņš nevēlas to atklāt.
Kur ziņot par vēlēšanu pārkāpumiem?
Ja kāds prettiesiskā veidā vēlas ietekmēt Jūsu balsojumu, zvaniet Valsts policijai pa tālruni 110 vai nododiet Jūsu rīcībā esošo informāciju Valsts Drošības dienestam, tālrunis 67208964, e-pasts info@vdd.gov.lv.
Krimināllikumā paredzētais sods par apzinātu kavēšanu brīvi realizēt tiesības vēlēt, lietojot vardarbību, viltu, draudus, uzpirkšanu vai citā prettiesiskā veidā, ir brīvības atņemšana līdz trim gadiem, piespiedu darbs vai naudassods līdz 60 minimālajām mēnešalgām.
Par pamanītajiem priekšvēlēšanu aģitācijas pārkāpumiem, tai skaitā, iespējamo slēpto aģitāciju, jāinformē Korupcijas novēršanas un apkarošanas birojs, sūtot e-pastu knab@knab.gov.lv vai zvanot uz tālruni 80002070.
Par aģitācijas pārkāpumiem vēlēšanu iecirkņos vai 50 m no iecirkņa ieejas jāinformē attiecīgās vēlēšanu iecirkņa komisijas priekšsēdētājs.
Limbažu novada Alojas pilsētas valsts un pašvaldības vienotais klientu apkalpošanas centrs (Alojas VPVKAC)
Atvainojiet, šobrīd neviena aptauja nav pieejama!
Tweets Alojas Novada jaunumi
Pieejams jauns digitālais rīks — “Klimata kalkulators pasākumu organizatoriem”
Ģimene un bērni – vērtība Alojā!
Mūzikas skolas saņem datortehnikas ziedojumu no AS “SEB banka”
SIA “Data eksperts” datorsistēmu inženieris Aigars Meisters, kurš arī sniedz IT pakalpojumus Alojas administrācijas iestādēs, uzrunājot Limbažu novada pašvaldības Alojas administrācijas vadītāju Aivaru Krūmiņu, aicināja iesaistīties akcijā, kas rastu iespēju saņemt lietotas datortehnikas ziedojumu Jāņa Zirņa Staiceles mūzikas un mākslas…
SIVA aicina uz starptautisko zinātnisko konferenci “Izglītība. Atbalsts. Sadarbība.”
Š.g. 3.decembrī tiešsaistē norisināsies Sociālās integrācijas valsts aģentūras Koledžas 12.zinātniskā konference “Izglītība. Atbalsts. Sadarbība.”. Konferences laikā ar savām zināšanām un pieredzi dalīsies gan Eiropas Rehabilitācijas platformas projektu vadītājs Mathias Maucher un Portugāles Profesionālās rehabilitācijas centra CRPG pārstāvis, gan Latvijas iestāžu…
Līdz decembrim aicina skolēnus piedalīties konkursā par tīru vidi
Rūpējoties par dabas saglabāšanu, Lielā Talka aicina 5. – 12. klašu skolēnus piedalīties konkursā “Tīra vide – neatņemama mana un manu vienaudžu Latvijas sastāvdaļa”. Konkursa mērķis ir aktualizēt nepieciešamību rūpēties par vidi, lai saglabātu to tīru, skaistu nākamajām paaudzēt. Savās…
Aizvadīta 2021. gada sezona Latvijas Amatieru čempionātā motokrosā
16. septembrī notiks Stipro skrējiens
28. un 29. augustā notiks bezmaksas laivošanas nodarbības
Virtuālais asistents uzziņām un jautājumiem saistībā ar Covid – 19
Copyright © 2022 Alojas administrācija. Theme by Colorlib Powered by WordPress
Izstrādājusi Alojas novada iedzīvotāja Rūta Grasberga
Alojas novada pašvaldības mājas lapas vietnē tiek izmantotas sīkdatnes (angļu valodā „cookies”). PiekrītuNepiekrītu Papildus informāciju skatīt Šeit
This website uses cookies to improve your experience while you navigate through the website. Out of these, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may affect your browsing experience.
Necessary cookies are absolutely essential for the website to function properly. This category only includes cookies that ensures basic functionalities and security features of the website. These cookies do not store any personal information.
Any cookies that may not be particularly necessary for the website to function and is used specifically to collect user personal data via analytics, ads, other embedded contents are termed as non-necessary cookies. It is mandatory to procure user consent prior to running these cookies on your website.